open-index/open-wikipedia-markdown huggingface dataset:
Bonnie Bartlett

**Bonnie Bartlett** (20.6. 1929.-) je američka televizijska i filmska glumica. Karijera joj traje preko 50 godina, a započela je 1950-ih s ulogom u dnevnoj TV-sapunici *[[Love of Life]]*. Najpoznatija je po ulozi Ellen Craig u popularnoj medicinskoj TV-seriji *[[St. Elsewhere]]* za koju je dva puta uzastopce dobila Emmy. U seriji je nastupala sa suprugom Williamom Danielsom, koji je tamo glumio dr. Marka Craiga, supruga lika koga je tumačila. Njih dvoje su iste noći 1986. godine osvojili Emmy, postavši prvi bračni par kome je to uspjelo nakon Alfreda Lunta i Lynn Fontanne godine 1965.

## Djela
### Televizija
* *[[Love of Life]]*, 1955-1959, kao Vanessa Dale Raven
* *[[St. Elsewhere]]*, 1982-1988, kao Ellen Craig

Ostale povremene uloge:
* *[[Wiseguy]]*, matrijarh poduzeća za kanalizaciju
* *[[SeaQuest DSV]]*, generalni sekretar UEO
* *[[ER (TV serija)|ER]]*, majka dra. Marka Greenea
* *[[Home Improvement]]*, majka Tima Taylora
* *[[General Hospital]]*, 2006, baka Damiana Spinellija
* *[[Little House on the Prairie]]* Grace Snider Edwards
* Stargate SG-1 epizoda *[[Prisoners (Stargate SG-1)|Prisoners]]*, Linnea

### Film
* *[[Twins (film)|Twins]]* (1988)
* *[[Dave (film)|Dave]]* (1993)
* *[[The Grass Harp]]* (1995)
* *[[Ghosts of Mississippi]]* (1996)
* *[[Primary Colors]]* (1998)

## Vanjske veze

* 
*
Patricia Wettig

**Patricia Wettig** (4.12. 1951.-) je Emmyjem nagrađena američka glumica i dramatičarka.

Wettig je odrasla u Cincinnatiju u porodici košarkaškog trenera. Godine 1975. je diplomirala na univerzitetu Temple. Nakon početka bavljenja glumom je imala niz uloga u filmovima i TV-serijama, ali je najpoznatija po ulozi Nancy Weston u TV-seriji *Thirtysomething* za koju je dobila tri nagrade Emmy.

Udana je za glumca i producenta Kena Olina, partnera iz serije, a s kojim ima sina Clifforda i kći Roxanne.

Godine 2001. je diplomirala dramaturgiju na Smith Collegeu, kako bi se više posvetila pisanju drama.

## Reference

## Vanjske veze
* 
*
Melanie Mayron

**Melanie Mayron** (Philadelphia, 20.10. 1952.-) je američka glumica i redateljica najpoznatija po ulozi fotografkinje Melisse Steadman u ABC-ovoj dramskoj seriji *[[Thirtysomething (TV serija)|thirtysomething]]*, a za koju je dobila nagradu Emmy.

Mayron je učila glumu na Američkoj akademiji dramskih umjetnosti. Osim glume se bavi i režijom, pa je 1995. godine režirala *[[The Baby-Sitters Club (film)|The Baby-Sitters Club]]*, film temeljen na seriji knjiga *[[The Baby-sitters Club]]*. Poznata je i po filmu *[[Slap Her... She's French]]* (2002) s Piper Perabo u glavnoj ulozi. Pored toga je režirala epizode TV-serija kao što su *[[Providence (televizija)|Providence]]*, *[[Dawson's Creek]]*, *[[Ed (TV serija)|Ed]]*, *[[State of Grace]]*, *[[Nash Bridges]]*, *[[Wasteland (TV serija)|Wasteland]] i [[Tell Me You Love Me]]*.

Mayron se nikada nije udala, ali je rodila dvoje blizanaca - Oliviju i Milesa - godine 1998.

## Izvori
* Ileane Rudolph. "Catching Up With Melanie Mayron". TV Guide. Issue 2701. 2.1., 2005.

## Vanjske veze

* 
* tv.com 
* movies.yahoo
* *[http://www.starz.com/lookingforstars/ Looking for Stars]*
*
Aleksej Pažitnov

**Aleksej Pažitnov** (ruski: Алексей Леонидович Пажитнов rođen 1956.) je programer koji se bavi razvojem logičkih video igara. Stvorio je Tetris 1985. dok je bio zaposlen u kompjuterskom centru Sovjetske akademije nauka.

Usled propisa SSSR-a po kojima autorska prava bilo kog dela zaposlenika državnih organa pripadaju državi, nije zaradio praktično ništa od Tetrisa.

## Igrice čiji je autor ili je učestvovao u razvijanju

## Vanjske veze

* ''Alexey Pajitnov''  profile at MobyGames
* ''Tetris - From Russia with Love'', BBC documentary (website).
* Video Interview with Alexey Pajitnov at GameZombie.tv
China Beach

:*Za istoimenu plažu u [[San Francisco|San Franciscu]] v. [[Nacionalno područje za rekreaciju Golden Gate]].*

***China Beach*** je američka nagrađivana i od kritike hvaljena dramska TV-serija o američkoj evakuacijskoj vojnojk bolnici za vrijeme vijetnamskog rata. Naziv je dobila po istoimenoj plaži u Vijetnamu. Originalno se prikazivala tri, odnosno četiri sezone na programu ABC, od 1988. do 1991.

Na prostoru bivše Jugoslavije je bila emitirana pod nazivom ***Kineska plaža***.

## Pregled serije
Stvorena od strane Williama Broylesa i Johna Sacreta Younga serija se osvrće na rat u Vijetnamu u jedinstvenoj perspektivi: onoj žena, vojnika i civila, koji su bili prisutni tijekom sukoba. John Wells je preuzeo na sebe veći dio serije počevši od druge sezone.

Smješteni u dijelu Vijetnama zvanom Kineska plaža, u 510-oj evakuacijskoj bolnici i odmorištu, postava uključuje doktore i sestre američke vojske, časnike, vojnike, volontere Crvenog križa, i civilno osoblje (američko, francusko i vijetnamsko). Vrlo često serija prikazuje iskustva likova kada se vraćaju u SAD, bilo na dopust ili na kraju njihove dužnosti.

Kineska plaža je bila hvaljena od strane kritičara, ali je imala nisku gledanost. ABC televizijska mreža je emitirala seriju četiri sezone, ali je zadnja sezona stavljena na hijatus u jesen 1990. i finale serije je bilo emitirano tek 22. srpnja 1991. 
Kao rezultat tog čudnog rasporeda, Dana Delany je mogla biti nominirana za nagradu Emmy u kategoriji najbolje glavne glumice u 
jesen 1992. te je nagradu i osvojila.

## Glumačka postava
* Dana Delany - poručnica Vojske SAD Colleen McMurphy (kasnije unaprijeđena u kapetanicu)
* Nan Woods - Cherry White, 1988-1989
* Michael Boatman - specijalist Vojske SAD Samuel Beckett, U.S.A
* Marg Helgenberger - Karen Charlene "K.C." Koloski
* Robert Picardo - kaplar Dick Richard, Vojska SAD
* Tim Ryan (glumac u China BeachTim Ryan - Kapetan Natch Austen, Vojska SAD, 1988
* Concetta Tomei - major Lila Garreau, Vojska SAD
* Brian Wimmer - kaplar Boonie Lanier, Marinski zbor SAD
* Jeff Kober - zastavnik Evan "Dodger" Winslow, Marinski zbor SAD
* Chloe Webb - Laurette Barber, 1988
* Megan Gallagher - zrakoplovac Wayloo Marie Holmes, U.S.A.F, 1988-1989
* Nancy Giles - redov Frankie Bunsen, Vojska SAD
* Ned Vaughn - kaplar Jeff Hyers Vojska SAD , 1989
* Troy Evans - razvodnik Bob Pepper, Vojska SAD, 1989-1991
* Ricki Lake - Holly Pelegrino, 1989-1990

## Zanimljivosti
* Uvodna pjesma serije je bila "Reflections" Diane Ross i Supremesa, iako je nekoliko epizoda koristilo "We Gotta Get Out of This Place" Erica Burdona i The Animalsa
* Nancy Sinatra je gostovala u finalu prve sezone, rekreirajući koncerte koji je izvodila američkim trupama 1966. i 1967.
* Serija je osvojila Zlatni globus 1990. godine u kategoriji najbolje dramske serije
* Dana Delany je osvojila dvije nagrade Emmy za svoju ulogu poručnice Colleen McMurphy (još dvaput je bila nominirana ali je izgubila od Patricije Wettig), dok je Marg Helgenberger osvojila Emmyja u kategoriji najbolje sporedne glumice

## Vanjske veze

* 
* Episode Guide
* Encyclopedia of Television
Sutla

**Sutla** (slovenački - *Sotla*, hrvatski - *Sutla*) je reka koja skoro celom svojom dužinom obeležava granicu između Slovenije i Hrvatske. Sutla je dugačka oko 92 km . Sliv reke se prostire na oko 581&nbsp;km² (od toga 451&nbsp;km² u Sloveniji).

Izvire u Sloveniji na južnim obroncima Maceljske gore, ispod Prevoja 715 m , a u reku Savu utiče kao njena leva pritoka kod Savskog Marofa. Pad rečnog toka iznosi 369 m. Veće pritoke prima samo sa desne strane (Mostica, Bistrica i Bizel). U donjem toku je regulisana. Dolinom Sutle prolazi železnička pruga i put do Kumrovca

Na području opštine Podčetrtek (Slovenija) i opštine Zagorska Sela (Hrvatska) od 2005. godine osnovana je turistička zona *Sutla - dolina izvora zdravlja*.

## Povezano
* Spisak reka u Sloveniji
* Spisak reka u Hrvatskoj
* Dječak sa Sutle

## Reference
Valerie Mahaffey

**Valerie Mahaffey**, (Sumatra, 16.6. 1953. - ) je Emmyjem nagrađena američka glumica. Nagrađena je za ulogu hipohondričarke Eve u popularnoj TV-seriji *[[Northern Exposure]]*. Kasnije je stekla popularnost tumačeći ekstrovertirane, ali duševno neuravnotežene žene u TV-serijama kao što su *[[Wings (TV serija)|Wings]]* i *[[Desperate Housewives]]*.

## Vanjske veze

*
Stojan Vujičić

**Stojan Vujičić** (1933 - 2002) je srpski pjesnik koji je živio i radio u Mađarskoj, te osnovao osnovao Srpski Muzej u Sent Andreji.
 
Stojan D. Vujičić rođen je 1933. u Pomazu, pored Budimpešte, u porodici prote Dušana Vujičića, arhijerejskog vikara Budimske eparhije, čiji su se preci naselili u Ugarskoj u vreme Velike seobe. Njegov brat Tihomir bio je jedan od najperspektivnijih modernih kompozitora u Mađarskoj. U Budimpešti je pohađao srpsku osnovnu školu i mađarsku gimnaziju; studirao je jugoslovenske jezike i književnosti na Filozofskom fakultetu u Budimpešti, a posle toga radio kao naučni saradnik i savetnik u Institutu za istoriju, odnosno nauku o književnosti Mađarske akademije nauka.

Osnivač je i prvi upravnik Srpske crkveno-umetničke i naučne zbirke u Sentandreji ( Srpski Muzej ), počasni doktor Univerziteta u Novom Sadu, bio je potpredsednik mađarskog PEN centra, počasni član Udruženja književnika Srbije, osnivač i predsednik znamenite Zadužbine Jakova Ignjatovića koja se istakla stalnom i visokom brigom za prisustvo i širenje srpske književnosti i kulture izvan otadžbine. Svetska srpska zajednica 1998. proglasila je Stojana Vujičića "Srpskim vitezom".

Kada je u junu 2000. predložen, a kasnije izabran za inostranog člana Srpske akademije nauka i umetnosti, sa Odeljenja jezika i književnosti ukazali su i na njegov izuzetan značaj kao prevodioca srpske književnosti na mađarski jezik. Za to je među prvima nagrađen za prevodilaštvo od strane srpskog PEN centra.

Bio je i član NIN-ovog žirija za roman godine.

Životni saputnik Stojana Vujičića Marijeta, takođe ugledni prevodilac sa srpskog na mađarski jezik, zaslužna je što je ovaj čovek knjige, odani i iskreni poklonik srpske reči, u poslednje vreme živeo u Rimu (ona je dobila službu u Ministarstvu spoljnih poslova Mađarske u ambasadi u Rimu). Poslednjih pet godina je bolovao a prijateljima u Beograd je iz Rima poručio:
       
Poslednji potomak ugledne srpske porodice Vujičić u Mađarskoj po svojoj želji sahranjen je u Sentandreji.
Premijer Kanade

**Premijer Kanade** (francuski: *Premier ministre du Canada*) je prvi ministar Krune, predsjedatelj Kabineta, odnosno šef vlade Kanade. Funkcija nije izričito navedebna ni u jednom od dokumenata koji čine pisani dio ustava Kanade; izvršne ovlasti su formalno u rukama kanadskog suverena i vršene u njeno ime od strane generalnog guvernera. Funkcija premijera je dio tradicije ustavnih konvencija. Ispočetka je modelirana prema funkcija koja je postojala u Britaniji za vrijeme stvaranja Konfederacije godine 1867. Britansko premijerstvo, iako je već bilo potpuno razvijeno godine 1867, nije formalno integriranio ubritanski ustav do 1905 - pa zato nije spomenuto u Ustavnom zakonu.

Premijer je gotovo uvijek vođa političke stranke koja ima najviše mjesta u Domu komuna. Prema protokolu, svi premijeri se do kraja života oslovljavaju s izrazom *[[The Right Honourable|Right Honourable]]* (francuski: *Très Honorable*).

Mark Carney je trenutni premijer, a koga je imenovala generalna guvernerka Mary Simon kao 24. premijera Kanade dana 14.3. 2025. On je vođa Liberalna stranka, koja je osvojila 160 do 338 mjesta na posljednjim federalnim izborima.

## Vanjske veze

* Official government Web site of the Office of the Prime Minister 
* primeministers.ca, Prime Ministers Online
* Library of Parliament of Canada 
* Historians rank the Best and Worst Canadian Prime Ministers  - 1997 *[[Maclean's]]* article
* Maple Leaf Web: The Prime Minister & Cabinet 
*
Gabriel's Fire

***Gabriel's Fire*** je bila američka TV serija koja se emitirala na programu ABC-a u sezoni 1990–1991. Sljedeće sezone (1991–1992), i s nešto izmijenjenim glavnim zapletom, se emitirala na programu pod naslovom ***Pros and Cons***.

Naslovni junak serije bio je Gabriel Bird (James Earl Jones), bivši crni čikaški policijski detektiv osuđen krajem 1960-ih na doživotni zatvor zbog ubojstva rasističkog kolege. Na početku serije ga s robije oslobađa mlada i idealistična advokatkinja koja njegova iskustva kasnije koristi angažirajući ga kao privatnog detektiva.

Iako su se zapleti svake epizode bavili konkretnim sudskim slučajevima, serija je veliki dio vremena posvećivala Gabrielovom svakodnevnom životu i pokušajima, uglavnom neuspješnim, da se prilagodi svijetu koji se drastično promijenio dok je on bio iza rešetaka, odnosno spoznaji o dva izgubljena desetljeća života.

Iako je Jones doživio pohvale i dobio nagradu Emmy zbog svoje uloge, sadržaj i ton serije je bio previše mračan za gledateljstvo. U nastojanju da zaplet učine vedrijim, producenti su uveli podzaplet s Gabrielovom izgubljenom kćerkom koju je tumačila Irene Cara, a u drugoj sezoni su Gabriela premjestili u Los Angeles i učinili partnerom privatnog detektiva Mitcha O'Hannona (Richard Crenna) i ubacili više humora. Međutim, taj pokušaj nije urodio plodom i snimanje serije je prekinuto nakon druge sezone.

## Glumačka postava
* Gabriel Bird - James Earl Jones
* Jamil - Brian K. Grant (samo prva sezona)
* Victoria Heller - Laila Robins (samo prva sezona)
* Louis Klein - Dylan Walsh (samo prva sezona)
* Josephine - Madge Sinclair
* Mitch O'Hannon - Richard Crenna (druga sezona)

## Izvori
* Brooks, Tim and Marsh, Earle. *[[The Complete Directory to Prime Time Network and Cable TV Shows]]*

## Vanjske veze
*
Madge Sinclair

**Madge Dorita Sinclair**, rođena kao Madge Dorita Walters (Kingston, 28.4. 1938. — Los Angeles, 20.12. 1995.) bila je Emmyjem nagrađena jamajčanska glumica.

Odrasla je na Jamajci u porodici koju je povremeno pogađalo siromaštvo. U školi se isticala govorničkim vještinama i sudjelovanjem u dramskim predstavama. Kao mlada učiteljica se udala za policajca Roystona Sinclaira kome je rodila sinove Garryja i Waynea. Potom je napustila taj posao, otišla u New York i počela studirati glumu. Od svog muža se rastala 1969. godine.

Godine 1971. se udala za drugog supruga Deana Comptona.

Sinclair je pažnju javnosti dobila nominacijom za Emmy za ulogu Belle u miniseriji *[[Roots (TV serija)|Roots]]*. 1980-ih je dugo vremena glumila bolničarku Ernestine Shoop u seriji *[[Trapper John, M.D.]]*. Za tu je ulogu dobila tri nominacije.

Godine 1988. je Sinclair zajedno s Jamesom Earl Jonesom glumila kraljevski par u komediji *[[Coming to America]]*. Njih dvoje su kasnije dali glas kraljevskom paru u Disneyevom animiranom blockbusteru *[[The Lion King]]* (1994). Nešto ranije su njih dvoje zajedno glumili i u TV-seriji *[[Gabriel's Fire]]*, gdje su oboje dobili Emmyja.

Sinclair se u filmu *[[Star Trek IV: The Voyage Home]]* nakratko pojavila kao kapetanica broda USS ''Saratoga'', odnosno jedina crnkinja na tom položaju u historiji *[[Zvjezdane staze|Star Treka]]*. Nešto kasnije je glumila majku Geordija La Forgea, zapovjednicu USS *Hera*, u TV.seriji *[[Star Trek: The Next Generation]]*.

Madge Sinclair je godine 1995. umrla od leukemije. Sahranjena je na rodnoj Jamajci.

## Vanjske veze
*
Centralna izborna komisija

**Centralna izborna komisija** ili **Središnje izborno povjerenstvo** je naziv za organizaciju odnosno tijelo uprave koje u mnogim državama ima zadatak regulirati i nadgledati izborni proces na nacionalnoj razini.

U nekim državama centralna izborna komisija ima zadatak nadziranja rada lokalnih i regionalnih izbornih komisija koje reguliraju izborni proces u pojedinim administrativnim jedinicama neke države.
Rajko Kuzmanović

**Rajko Kuzmanović** (rođen 1. 12. 1931. godine u Čelincu) političar je u Bosni i Hercegovini, koji se od 7. decembra 2007. do 15. novembra 2010. nalazio na položaju predsjednika Republike Srpske.

Izabran je za dopisnog člana najviše naučne ustanove u Republici Srpskoj – Akademije nauka i umjetnosti Republike Srpske – 27. 6. 1997. godine, a za redovnog 21. 6. 2004. godine. Bio je sekretar Odjeljenja društvenih nauka i potpredsjednik Akademije nauka i umjetnosti Republike Srpske, a za njenog predsjednika izabran je 2004. godine. Preporuke za njegov izbor dali su, između ostalih, velikani srpske pravne i političke misli – akademici prof. dr Radomir Lukić, prof. dr Ljubomir Tadić i prof. dr Milorad Ekmečić.

Član je još triju akademija nauka i umjetnosti: Međunarodne kneževske akademije humanitarnih i prirodnih nauka (MAGEN) Ruske Federacije u Moskvi od 2001. (redovni član), Balkanske akademije nauka i kulture (BASE) u Sofiji od 2005. (dopisni član) i Svjetske akademije nauka i umjetnosti (WAAS), u San Francisku, od 2006. (redovni član)

Na na prijevremenim izborima 9. 12. 2007. godine, kao nestranačka ličnost ispred SNSD-a i SPRS-a. Na tim izborima koji se održavaju po većinskom sistemu, prema preliminarnim rezultatima Centralne izborne komisije BiH dobio je 41,78 odsto glasova.

## Reference

## Vanjske veze
* Biografija akademika Rajka Kuzmanovića na zvaničnoj internet prezentaciji SNSD-a.
Srpski svetski kongres dijaspore

**Srpski svetski kongres dijaspore** je organizacija koja nastoji predstavljati interese srpske dijaspore, odnosno Srba koji koji žive izvan granica današnje Srbije. Osnovana je u Beogradu 24. maja 2008. godine. Njen predsednik je Zoran Jovičić.

## Vanjske veze

* Osnovan Srpski svetski kongres dijaspore
Milorad Čavić

**Milorad Čavić** (Anahejm Kalifornija, 31. maja 1984.) je srpski plivač, član plivačkog kluba "Partizan" iz Beograda. Student je univerziteta Berkli u SAD.

U periodu od 12. decembra 2003. do 26. marta 2004. bio je nosilac je svetskog rekorda (50.02 s) na 100 m delfin (u malim bazenima) koji je postavio na Evropskom prvenstvu u Dablinu 2003. godine, koji se i danas (15.decembra 2007.) vodi kao evropski rekord. Na istom takmičenju osvojio je srebrnu medalju u trci 50 m slobodnim stilom. Na Evropskom prvenstvu u Helsinkiju u decembru 2006. godine odbranio je titulu prvaka Evrope u trci 100 m delfin, a osvojio je i drugo mesto u disciplini 50 m slobodno. Na sledećem Evropskom prvenstvu u Debrecinu, 14. decembra 2007., odbranio je titulu prvaka Evrope u istoj disciplini, sa isplivanim pobedničkim vremenom 50.53 s., a 16. decembra, osvojio je i titulu prvaka Evrope u discipilini 50 metara delfin rezultatom 22.89 s.

## Rezultati na značajnijim takmičenjima
2001.
* Svetsko prvenstvo u plivanju 2001.
** 50 m slobodno, 25 mesto - 22,98
** 50 m delfin, 27 mesto - 24.79,
** 100 m delfin, 27 mesto - 54.71
* Evropsko prvenstvo u plivanju za juniore 2001. 
** 50 m delfin, **2 mesto**
** 100 m delfin, **1 mesto**

2003.
* Svetsko prvenstvo u plivanju 2003.
** 50 m slobodno, 28 mesto - 22,95
** 100 m slobodno, 8 mesto - 49,65; 49,54 (7;pf) državni rekord; 49,68 (12;kval.)
* Evropsko prvenstvo u plivanju 2003. (bazen 25 m)
** 50 m slobodno, **2 mesto** - 21,49 državni rekord
** 100 m delfin, **1 mesto** - 50,02 **svetski rekord**

2004.
* Olimpijske igre Atina 2004.
** 50 m slobodno, 31 mesto - 23,05
** 100 m slobodno, 19 mesto - 49,74
** 100 m delfin, 16 mesto - 52,44 (4;kval.), 53,12 (pf.)

2005.
* Svetsko prvenstvo Montreal 2005. 
** 50 m delfin, 10 mesto - 24,03 (pf), 24,22 (16;pf) 
** 100 m delfin, 10 mesto - 53.06 (pf), 53,07 (4;kval.)

2006.
* Evropsko prvenstvo Helsinki 2006. (bazen 25 m)
** 50 m slobodno, **2 mesto** 21,60
** 100 m delfin, **1 mesto** - 50,63

2007.
* Svetsko prvenstvo Melburn 2007.
** 50 m delfin, 6 mesto sa državnim rekordom 23,70 (državni rekord je obarao i u kvalifikacijama i u polufinalu)
** 100 m delfin, 6 mesto - 52,53 . Najbolje je plivao u kvalifikacijama, kada je oborio državni rekord 51,70. Sa tim rezultatom u finalu bi bio treći.
* Evropsko prvenstvo Debrecin 2007. (bazen 25 m)
** 100 m delfin, **1 mesto** - 50,53
** 50 m delfin, **1 mesto** - 22,89

## Državni rekordi u plivanju
* bazen 25 m
( stanje 10. april 2007.)

* bazen 50 m
( stanje 10. april 2007.)

## Vanjske veze

* Milorad Čavić, zvanična stranica 
* Zvanična stranica PK Partizan 

* Milorad Čavić video intervju
Antoninijan

**Antoninijan** (*antoninianus*, pravo ime je nepoznato) je naziv za novac. koji se koristio u Rimskom carstvu, a vrijedio je dva denara. 

Novčanom reformom cara Karakale (211.—217.) zaveden je novi srebrni novac (1.5 denara), koji je po službenom, imenu cara (Antonin) nazvan antoninijanom. 

Antoninijan je uveo početkom 215. godine. Bio je to srebrni novčić sličan denaru, od kojeg se razlikovao, jer je bio nešto veći. Prikazivao je cara sa zrakastom krunom, što je značilo da mu je vrijednost dvostruka. 

Dok je g. 215. njegova težina iznosila 5.11 g, on je 264. pao na 3.41 g izgubivši postepeno skoro potpuno svoju srebrnu sadržiinu tako, da se je nakon 264. sastojao od čistog bakra s tankom srebrnom prevlakom. Kao takav održao se antoninijan sve do Konstantinove novčane reforme (oko 314.), kada je njegovo kovanje definitivno prestalo.
Pedofilija

**Pedofilija** (grč *paidós* - dijete + *filéó* - volim, ljubim) je naziv za primarnu ili spolnu privlačnost koju odrasle osobe osjećaju prema djeci. Osoba koja osjeća takvu privlačnost se naziva **pedofilom**.

Većina stručnih medicinskih knjiga pedofiliju opisuju kao parafiliju ili mentalni poremećaj koji pogađa odrasle osobe ili starije adolescente.

Izraz *pedofil* se također kolokvijalno koristi za označavanje odrasle osobe koga seksualno privlače adolescenti ili osobe ispod mlađe od zakonskog ograničenja seksualne zrelosti, kao i osobe koje su optužene ili osuđene za kaznenda djela koja se vezuju uz seksualno zlostavljanje djece ili dječju pornografiju.

### Napomene
Jelisejska polja

Elizejska ili Jelisejska polja je izraz koji može označavati:
* polja u Elizijumu, dijelu podzemnog svijeta iz grčke mitologije predviđenog za junake i druge zaslužne ljude;
* Champs-Élysées, najpoznatija avenija u Parizu.
Champs-Élysées

**Jelisejska polja** ( ) su najprestižnija i najšira avenija u Parizu. Njeno puno ime je *Avenija Jelisejska polja*. Sa svojim bioskopima kafeima i luksuznim radnjama, Jelisejska polja su jedna od najpoznatijih ulica na svetu, sa cenom i do 1,25 miliona dolara godišnje za 100 m². Druga je najskuplja ulica u svetu (prva u Evropi), posle njujorške Pete avenije. Ime se odnosi na Jelisejska polja, mesto blaženih u grčkoj mitologiji.

Jelisejska polja su poznata kao *-{La plus belle avenue du monde}-* (*najlepša avenija na svetu*). Dolazak svetskih lanaca prodavnica tokom poslednjih godina je unekoliko izmenio izgled karakter Jelisejskih polja, pa je u pokušaju da zaustavi ove promene (koje naziva *banalizacijom*), gradska vlada Pariza zabranila otvaranje radnje švedskog lanca prodavnica -{H&M}- u ovoj aveniji.

## Opis

Avenija je dugačka dva kilometra, a nalazi se u 8. arondismanu, u severozapadnom Parizu. Prostire se od trga Konkord na istoku, do Trga Šarla de Gola na zapadu, gde se nalazi Trijumfalna kapija.

## Događaji
Svake godine na dan Bastilje, kroz Jelisejska polja prolazi najveća vojna parada u Evropi (vidi ).

Na Jelisejskim poljima se tradicionalno završava poslednja etapa Tur de Fransa.

Velika spontana okupljanja se ponekad odvijaju na Jelisejskim poljima, prilikom raznih proslava (kao što je proslava novogodišnje večeri, ili proslava povodom osvajanja svetskog prvenstva u fudbalu).







## Napomene

## Vanjske veze

* Današnje fotografije i one sa početka 20. veka
* Beri Bergdol, Univerzitet Kolumbija: Mape Pariza
* Satelitska slika na Gugl mapama
Trijumfalna kapija

**Trijumfalna kapija** ili **slavoluk** može da se odnosi na: 

* Trijumfalna kapija kao tip građevine
* Trijumfalna kapija u Parizu
* Trijumfalna kapija u Bukureštu
* Trijumfalna kapija u Pjongjangu
* Trijumfalna kapija, roman Eriha Marije Remarka
* Trijumfalna kapija, film iz 1948.
Dragomir Milošević

**Dragomir Milošević** (Murgaš kod Uba, 4. 2. 1942) je general u penziji Vojske Republike Srpske. Osuđen je na 29 godine zatvora za kršenje zakona i običaja ratovanja i zločine protiv čovečnosti za vreme opsade Sarajeva, po pet tačaka optužnice, pred Međunarodnim krivičnim sudom za bivšu Jugoslaviju.

## Karijera i opsada Sarajeva
Milošević je bio oficir Jugoslovenske narodne armije do 1992. godine. Nakon proglašenja nezavisnosti Bosne i Hercegovine i delimičnog povlačenja JNA iz nje, maja 1992, Miloševićeva jedinica postaje Sarajevsko-romanijski korpus koji od tada pripada Vojsci Republike Srpske. Oko 10. 8. 1994, Milošević preuzima komandu nad tim korpusom koji broji 10 brigada sa oko 18.000 vojnika od Stanislava Galića i ostaje na tom položaju do kraja rata, novembra 1995.

Za vreme opsade Sarajeva, Sarajevsko-romanijski korpus bombardovao je grad i dejstvovao snajperima po njemu, usled čega je izginulo više hiljada civila. Pod Miloševićevom komandom, grad je granatiran, civili su ubijani snajperom, a za bombardovanje su korišćene i izmenjene avionske bombe.

Najgorim pojedinačnim zločinom za vreme opsade, počinjenim za vreme Miloševićevog komandovanja, smatra se bombardovanje pijace Markale u Sarajevu 28. avgusta 1995. u kojem su poginula 34 civila, a još 78 ih je ranjeno. Iako su srpske vlasti u početku odbijale da priznaju odgovornost za bombardovanje (što je bio slučaj i sa prvim bombardovanjem iste pijace, 1994. godine), na suđenju Miloševiću je dokazano da je granata kalibra 120 -{mm}- koja je pala na pijacu ispaljena sa položaja Vojske Republike Srpske.

## Suđenje
Međunarodni krivični sud je podigao optužnicu protiv Dragomira Miloševića 24. 4. 1998. Optužnica je proširena 1999. i 2006. godine i sadržala je sedam tačaka:

# terorizam, kršenje zakona i običaja ratovanja;
# ubistvo, zločin protiv čovečnosti;
# nehumana dela, zločin protiv čovečnosti;
# nezakoniti napad na civile, kršenje zakona i običaja ratovanja;
# ubistvo, zločin protiv čovečnosti;
# nehumana dela, zločin protiv čovečnosti;
# nezakoniti napad na civile, kršenje zakona i običaja ratovanja.

Milošević se skrivao do 3. 12. 2004, kada se predao vlastima Srbije koje su ga istog dana predale Međunarodnom sudu. Četiri dana kasnije, u svom prvom pojavljivanju pred sudom, Milošević se izjasnio da nije kriv ni po jednoj tački optužnice.

Suđenje, kojim je predsedao sudija Petrik Robinson, počelo je 11. 1. 2007, a završne reči su iznesene 9. i 10. oktobra. Presudom izrečenom 12. decembra 2007, odbačene su tačke 4 i 7, a Milošević je za ostalih pet tačaka optužnice osuđen na 33 godine zatvora. Nakon podignute žalbe, kazna mu je smanjena na 29 godina.

## Reference

## Vanjske veze
* Optužnica protiv Stanislava Galića i Dragomira Miloševića 
* Presuda Dragomiru Miloševiću
Oliver Dulić

**Oliver Dulić** (rođen 21. 1. 1975. u Beogradu) je srpski političar, hirurg i nekadašnji vaterpolista jugoslavenske nacionalnosti. Član je Demokratske stranke, a od 23.5. 2007. do 25.6. 2008. je služio kao Predsednik Narodne skupštine Republike Srbije. Bio je jedan od vođa studentskih protesta 1996.godine. Odrastao je i živi u Subotici u kojoj je zaposlen na odeljenju *Ortopedske hirurgije i traumatologije* subotičke bolnice, a vlasnik je i firme za promet računarima, računarskom opremom i softverom *„DG kompjuters“*. Od 2008. do 2012. je bio ministar u vladi Mirka Cvetkovića.

## Porodica
Oliver je rođen kao treći (od četvorice) sin Ivana i Nade Dulić iz Subotice. Oženjen je Andreom sa kojom nema dece.
## Obrazovanje, naučni rad i sportski rad
Osnovnu školu je završio u Subotici,a Medicinski fakultet univerziteta u Beogradu je upisao 1993.godine. Studije je okončao 1999.godine sa prosečnom ocenom 8.77,posle čega je upisao postdiplomske studije iz ortopedske hirurgije, a trenutno specijalizira ortopedsku hirurgiju i traumatologiju. Kao autor ili koautor je objavio osam radova iz raznih oblasti hirurgije koji su objavljivani na studentskim kongresima u Berlinu,Kairu i Majamiju i tri rada koja su objavljena na domaćim studentskim kongresima.

Pored Medicinskog fakulteta univerziteta u Beogradu završio je i stručnu školu pri univerzitetu u Oslu na temu *„Internacionalni zdravstveni sistemi“*,a u Subotici je završio osnovnu muzičku školu za tamburu, klavir i gitaru. Od 2006.godine studira master studije na temu *„Evropske integracije i uprava“* fakulteta za ekonomiju,finansije i administraciju koji se nalazi u sklopu univerziteta Singidunum iz Beograda. Tečno govori engleski jezik,a služi se i nemačkim,norveškim i mađarskim jezikom.

Dulić se petnaest godina bavio vaterpolom kao profesionalni igrač u klubovima u državnom rangu takmičenja.

## Politička karijera
Oliver Dulić ulazi u politički život 1996.godine sa Čedomirom Jovanovićem kao jedan od vođa studentskih protesta. Učestvovao je u osnivanju *Studenstke inicijative*(iz koje je kasnije nastao studentski pokret ''„Otpor“'') i *Balkanskog foruma*,a dva puta je biran u sastav studentskog parlamenta Unirziteta u Beogradu.

Demokratskoj stranci pristupa 1997.godine,a 1999.godine je posto potpredsednik opštinskog odbora DS za Suboticu. Naredne godine je postao potpredsednik pokrajinskog odbora DS za Vojvodinu i na tom položaju je ostao do februara 2006.godine kada je na kongresu stranke izabran za člana predsedništva i odbora za zdravstvo i spoljnu politiku.

Biran je za poslanika narodne skupštine republike Srbije u tri saziva na izborima:
* 2000.godine
* 2003.godine
* 2007.godine

Bio je kandidat DS za predsednika opštine Subotica, ali ga je pobedio tesnim rezultatom predstavnik saveza vojvođanskih Mađara Geza Kučera.

## Reference

## Vanjske veze

* 
* ''„Ko je Oliver Dulić“''(www.politika.co.yu)
Sanja Jovanović

**Sanja Jovanović** (Dubrovnik, 15. 9. 1986.) je hrvatska plivačica.

Debitirala je na Olimpijskim igrama u Ateni, 2004. godine. Osvojila je srebro na 200 m leđno, na Europskom prvenstvu u velikim bazenima u Madridu 2004.

Ima sestru blizanku Tanju, koja je nastupila u Big Brotheru i još dvije sestre te trenutno živi u Mokošici. Za vrijeme Domovinskog rata, plivala je na otvorenom bazenu uz uzbune i granate.

Postavila je više od 170 hrvatskih plivačkih rekorda u raznim dobnim kategorijama. Osvojila je srebro na 50 m leptir i broncu na 100 leđno, na Mediteranskim igrama u Almeriji 2005. godine.
Na Europskom prvenstvu u plivanju u kratkim bazenima u mađarskom gradu Debrecenu, osvojila je srebrnu medalju na 100 m leđno uz novi hrvatski rekord, 14. 12. 2007., a dan kasnije osvojila je zlatnu medalju i postavila novi svjetski rekord na 50 m leđno u vremenu 26.50 sekundi. Proglašena je najboljom plivačicom prvenstva.
Izborila je normu za Olimpijske igre u Pekingu 2008.
FIFA Svjetsko klupsko prvenstvo

**Svetsko klupsko prvenstvo u fudbalu** je takmičenje koje okuplja najbolje klubove
iz svih šest FIFA zona: UEFA, KONKAKAF, KONMEBOL, AFK, KAF i OFK.

Prvo takmičenje sa 8 klubova je održano 2000 godine u Brazilu. Drugo se trebalo održati u Španiji 2001. ali zbog propasti FIFA-ine marketinške kompanije ISL nije održano. Takmičenje se obnavvlja 2005. kao naslednik Interkontinentalnog kupa i održava se svake godine u Japanu pod sponzorstvom Tojote.

Pored titule klupskog prvaka sveta najnoljoj ekipi i nagrade za fer plej, dodeljuju se i nagrade za pojedince: Zlatna, srebrna i bronzana lopta za najboljeg igrača turnira, zlatna kopačka za najboljeg strelca (golgetera) i nagrada za najboljeg igrača finalne utakmice.

## Pobednici

## Nagrade

## Titule po timova

## Titule po državi

## Titule po konfederaciji

## Povezano

* FIFA

## Vanjske veze
* Svetsko klupsko prvenstvo FIFA
Boca Juniors

**Club Atlético Boca Juniors** je popularni argentinski nogometni klub iz grada Buenos Airesa.

Prema stranici *International Federation of Football History & Statistics* Boca Juniors je najviše rangiran fudbalski klub na svijetu godine 2004.

## Historija
grb Boce juniora se sastoji od plavo zute boje.
Na stitu se nalazi trideset dva zvezda.Izmecu grba pise CAbj.

## Športske odore
## Naslovi
### Amaterski
Prva liga: **7**
:1919, 1920, 1923, 1924, *Copa de Honor* 1925, 1926, 1930

### Profesionalni
#### Argentinski
Prva liga: **22**
:1931, 1934, 1935, 1940, 1943, 1944, 1954, 1962, 1964, 1965, *Nacional* 1969, *Nacional* 1970, *Metropolitano* in *Nacional' 1976, *Metropolitano* 1981, *Apertura* 1992, *Apertura* 1998, *Clausura* 1999, *Apertura* 2000, *Apertura* 2003, *Apertura* 2005, *Clausura* 2006.

Argentinski Kup: *'1**
:1969

==== Međunarodni ====
[[Copa Libertadores]] (''Copa Libertadores de América''): **5**
:1977, 1978, 2000, 2001, 2003 2007

[[Interkontinentalni Kup]] (''Intercontinental Cup''): **3**
:1977, 2000, 2003

Ostali međunarodni kupovi: **8*'
:*Supercopa* 1989, *Recopa* 1990, 2005 i 2006, *Copa Masters* 1992, *Copa de Oro* 1993, *Copa Sudamericana'' 2004 i 2005

## Igralište
## Navijačka baza i skupine
## Najveći treneri i igrači
### Najveći treneri
### Najveći igrači
* Diego Armando Maradona

## Zanimljivosti
## Vanjske veze
Šengenski sporazum

**Šengenski sporazum** 14. lipnja 1985. potpisalo je 5 europskih država: Belgija, Francuska, Njemačka, Luksemburg i Nizozemska. Sporazum je potpisan na brodu "Princeza-Mari Astrid", na mjestu Mozel, pored Schengena, malog mjesta u Luksemburgu na granici Francuske i Njemačke. Po Schengenskom sporazumu, državljani država u Europskoj uniji mogu se slobodno kretati po drugim članicama (bez putovnice, osobne iskaznice).

Do danas ovaj sporazum su prihvatile 25 zemlje članice Europske unije, kao i Island, Lihtenštajn, Norveška i Švicarska koje nisu u Europskoj uniji.

## Članstvo

* 19. lipnja 1990. - Belgija, Francuska, Njemačka, Luksemburg, Nizozemska
* 27. studenog 1990. - Italija 
* 25. lipnja 1992. - Portugal, Španjolska 
* 6. studenog 1992. - Grčka 
* 28. travnja 1995. - Austrija 
* 19. prosinca 1996. - Danska, Finska, Island, Norveška, Švedska 
* 1. svibnja 2004. - Cipar (neimplementirano), Češka, Estonija, Mađarska, Letonija, Litva, Malta, Poljska, Slovačka, Slovenija 
* 16. listopada 2004. - Švicarska (ratificirala sporazum na referendumu 5. srpnja 2007.)
* 1. ožujka 2008 - Lihtenštajn
* 1. siječnja 2007. - Rumunjska i Bugarska
* 1. srpnja 2013. - Hrvatska

## Implementacija sporazuma

* 26. ožujka 1995. – Belgija, Francuska, Njemačka, Luksemburg, Nizozemska, Portugal, Španjolska 
* 1997. - Italija (26. studenog), Austrija (1. prosinca), Grčka (8. prosinca) 
* 26. ožujka 2000. – Grčka u potpunosti pristupila sporazumu 
* 25. ožujka 2001. - Danska, Švedska, Finska, Norveška, Island

* 21. prosinca 2007. - Slovenija, Mađarska, Češka, Slovačka, Poljska, Letonija, Litva, Estonija i Malta implementiraju sporazum na kopnenim granicama.
* 28. ožujka 2008. navedene države u potpunosti implementiraju sporazum (otvaraju se luke i zračne luke).

* studeni 2008. - Švicarska i Lihtenštajn
* 1. siječnja 2023. - Hrvatska
* 31. ožujka 2024. - Rumunjska i Bugarska implementiraju sporazum na morskim i zračnim granicama
* 1. siječnja 2025. navedene države u potpunosti implementiraju sporazum (otvaraju se kopnene granice).

Državljani Andore, Monaka, San Marina i Vatikana i teritorija Grenland i Farskih otoka mogu se slobodno kretati po državama potpisnicama Schengenskog sporazuma.
Debrecen

**Debrecen** (srpskohrvatski: *Debrecin*) je grad na sjeveroistoku Mađarske od 203,506
stanovnika

Debrecen je trgovačko - industrijsko - obrazovni i administrativni centar Županije Hajdú-Bihar i drugi po veličini mađarski grad.

## Geografija

Debrecen je jedan od najvažnijih gradova istočne Mađarske, smješten na jugozapadnom rubu Velike mađarske nizine na istočnom kraju pješčane ravnice - Hortobágy Puszte.

## Historija

Grad ima dugu historiju kao trgovački centar, ali i kao arena u kojoj su se odigrali brojni značajni događaji.
Debrecen je status grada dobio u 14. vijeku, a postao je poznat tokom i nakon osmanske okupacije.

Za srednjeg vijeka Debrecen je bio naširoko poznat po svojim stočnim sajmovima, naročito po velikom izboru konja, pa je izrastao u jedan od najbogatijih i najutjecajnijih mađarskih gradova. 
Dugo je bio poznat kao *[[Kalvinizam|Kalvinistički]] [[Rim]]* zbog svoje važnosti za Reformaciju po Istočnoj i Centralnoj Evropi. U njemu se nalazi najstariji postojeći mađarski štamparski stroj, koji je bio u funkciji od 1561.

U Debrecenu je 1849. vođa mađarske revolucionarne vlade Lajos Kossuth proglasio nezavisnost od Habsburgovaca, što nije dugo potrajalo, jer su grad ubrzo zauzele ruske intervenističke snage i ugušile bunu.

Za Drugog svjetskog rata - Debrecen je bio sjedište privremene mađarske vlade.i kratkotrajna prijestolnica između 1944-45, kad su se jedinice Wehrmachta povukle na zapad pred Crvenom armijom.

## Znamenitosti

Gradske opkopi su zatrpani i izravnani krajem 19. vijeka, na njih danas podsjećaju jedino krivudave bočne ulice oko starog grada.
Na prostoru bivšeg stočnog sajma, danas se koči trg Lajosa Kossutha, na kom se nalazi impresivna protestantska crkva (*Református Nagytemplom*), a u sredini skulptura Lajosa Kossutha.

Sjeverno od crkve leži protestantski koledž, bastion kalvinističkih studenata od kraja 16. vijeka. Osnovan u 16. vijeku postao je poznat kao *[[Univerzitet]] Lajosa Kossutha*, i figurirao je kao takav veći dio 20. vijeka. 
Na današnjem Univerzitetu Debrecen, može se studirati medicina, poljoprivreda i pedagogija.

Debrecin ima puno lijepih zdanja i palača, a osobito impesivni su Muzej Déri, Teatar Mihály Csokonai i željeznička stanica obnovljena 1962.

Najveća manifestacija u gradu je festival cvijeća koji se održava svake godine u augustu.

## Privreda i transport
Debrecen je snažan industrijski centar u kom se proizvode lijekovi, namještaj i kuglični ležaji.
U Mađarskoj je poznat po svojim zanatlijama koji proizvode nadaleko znane čizme, kaputiće (szűrs) i keramiku.

Debrecen je i veliko transportno čvorište u kom se ukrštaju brojni cestovni i željeznički pravci
Grad ima i međunarodni aerodrom (IATA: DEB, ICAO: LHDC)

## Pobratimski gradovi

## Reference

## Vanjske veze

* ''Službene stranice Debrecena'' 
* ''Debrecen, Hungary'' na portalu Encyclopædia Britannica
Krofna

** Krofna** ili **krafna** je slatki kolač od dizanog tijesta.

Prži se na vreloj masti i ulju s obje strane. Okruglog je oblika sa ili bez udubljenja (rupe) u sredini. Puni se nadjevom od pekmeza, marmelade ili se stavlja žličica marmelade na samu krofnu. Ukrašava se šećerom u prahu. To je najčešći oblik krofne.

Krofna je tradicionalni pokladni kolač u pojedinim evropskim zemljama, a npr. u Slavoniji i Baranji priprema se i za vrijeme svinjokolje.

Taj je kolač u svijetu poznat pod različitim nazivima i varijantama. Postoje varijacije punjenja krofne s kremom od vanilije, raznim vrstama voćnih džemova i marmelada do ukrašavanja čokoladnim preljevima tamne i svijetle čokolade ili ukrasnim mrvicama u boji.

## Nazivi u jugoslavenskim krajevima
U hrvatskom jeziku koristi se naziv *pokladnica* i u većini literature o kolačima. U Slavoniji, Baranji, Srbiji i Bosni uobičajeni naziv je *krofna*. U Zagorju i Međimurju koristi se naziv *krafna*. Naziv pokladnica nastao je prema pokladama, starom običaju maskiranja. U narodu su se zadržali prilagođeni njemački nazivi *krafna* ili *krofna*. Sam kolač je ostavština Austro-Ugarske. Ponegdje se koristi i oblik *krafen* ili *krofn*.

## Krofne u drugim zemljama

* Austrija &ndash; *Krapfen*. U Austriji je krofna punjena nadjevom od vanilije ili marmeladom od kajsija.
* Bosna i Hercegovina &ndash; *krofna*.
* Talijani imaju par naziva: *ciambelle*, *bomboloni*, *krafen* i *zeppoli*.
* Norveška &ndash; *smultring*; Norvežani su veliki potrošači krofni; pojedu od 4-6 milijuna krofni godišnje.
* Njemačka &ndash; Nijemci upotrebljavaju par naziva za isti kolač. Na sjeveru se zove *Breliner*, a *Krapfen* na jugu, ujedno je i poznati kolač poklada.
* Poljska &ndash; *pączek* je poljski naziv za krofnu. Preljeva se glazurom od šećera.
* Sjedinjene Američke Države &ndash; *doughnut* ili *donut* je američki naziv; ove krofne su jako zasitne zbog teškog preljeva od čokolade.
* Srbija &ndash; *krofna*, najviše poznata u Vojvodini.
* Švedska &ndash; *munk*, što u doslovnom prijevodu znači "fratar". Šveđane je asocirala rupa u krofni i sam oblik krofne na frizuru fratra (iz 18 stoljeća) u sredini obrijane glave, a sa strana ostavljene kose, pa je kolač dobio ime "fratar". *Munk* je kod Šveđana bez punjenja, s voćnim nadjevom ili nadjevom od vanilije i uvaljan u šećer.

## Izvori

* Coolinarika: Veljačom vladaju kraljice krafne
* Posne krofne
Portorikanska stranka nezavisnosti

**Portorikanska stranka nezavisnosti** (španski: *Partido Independentista Puertorriqueño*, **PIP**; engleski: *Puerto Rican Independence Party*) je portorikanska politička stranka koja se zalaže za nezavisnost Portorika od Sjedinjenih Američkih Država. Ona je jedna od tri vodeće, i druga najstarija registrirana politička stranka u Portoriku. 

Oni koji prihvaćaju ideologiju PIP-a se obično u lokalnom žargonu nazivaju *independentistas*, *pipiolos*, a ponekad u anglosferi jednostavno ''pro-independence activists'.

### Historija
Stranku je 20.10. 1946. osnovao Gilberto Concepción de Gracia.  On je držao kako je pokret za nezavisnost izdan od strane Narodne demokratske stranke koja je odustala od nezavisnosti i počela se zalagati za "slobodnu asocijaciju" Portorika sa SAD.

## Reference

## Vanjske veze
* Portorikanska stranka nezavisnosti
Sijerač

**Sijerač** je naselje u opštini Bajina Bašta u Zlatiborskom okrugu u Srbiji. Prema popisu iz 2002. bilo je 201 stanovnika (prema popisu iz 1991. bilo je 285 stanovnika).

## Demografija
U naselju Sijerač živi 187 punoletnih stanovnika, a prosečna starost stanovništva iznosi 58.6 godina (55.3 kod muškaraca i 61.6 kod žena). U naselju ima 105 domaćinstava, a prosečan broj članova po domaćinstvu je 1.91.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Izvori


## Vanjske veze

* Mape, aerodromi i vremenska situacija lokacija (Fallingrain) 
* Gugl satelitska mapa (Maplandia)
1110-e pr. n. e.

## Događaji i trendovi
* 1115. pne. – Zhou cheng wang postaje kralj dinastije Zhou u Kini. (Alternativno: 1111. pne.) 
* 1115. pne. – Tiglath-Pileser I postaje kralj Asirije.

## Značajne osobe
* 1116. pne. – Smrt Zhou wu wanga, kralja dinastije Zhou (1122. pne.–256. pne.) u Kini
Kralj Zhou od Shanga

**Kralj Di Xin od [[dinastija Shang|Shanga]]** (kineski: 帝辛), rođen kao **Zi Shou** (kineski: 子受) bio je posljednji kralj drevne kineske dinastije Shang. Rodno ime mu je bilo Zhòu (紂), pa se zato zvao **Zhou Xin** (紂辛; Zhòu Xīn) ili **Kralj Zhou** (紂王; Zhòu Wáng). Također mu se radi identifikacije često dodaje "Shang" (商 Shāng) pred svako od imena.

## Biografija
U *[[Zapisi Velikog Historičara|Zapisima Velikog Historičara]]* Sima Qian tvrdi da je Di Xin na početku svoje vladavine ima osobine koje su premašivale svakog običnog čovjeka, da je bio domišljat, ali i nagle narave. Legende kažu da je bio u stanju dobiti svaku raspravu, a da je bio dovoljno snažan da hvata divlje zvijeri golim rukama.

Bio je mlađi brat Wei Zija (微子) i Wei Zhonga (微仲) (oba sinovi konkubine) te otac Wu Genga (武庚) i Lu Fua (祿父). Otac Di Yi je imao dva brata Ji Zia i Bi Gana. Di Xin je na početku vladavine proširio teritoriju Shanga boreći se protiv okolnih plemena, uključujući narode Dongyi na istoku.

U kasnijim godinama Di Xin se odao piću, ženama i razvratu, smatrajući to važnijim od ispravne vladavine, te je ignorirao sve državne poslove. Prema Sima Qianu, on je čak priređivao velike orgije i skladao pjesme s vulgarnim (erotskim) stihovima i lošim ritmom. Legende govore da je došao pod loš utjecaj svoje izopačene supruge Daji (妲己), te je zajedno s njom činio svakojake opačine. U književnosti inspiriranoj njegovim životom, uključujući roman *[[Fengshen Yanyi]]*, Daji je bila opsjednuta zlim duhom lisice.

Najpoznatiji način zabave za Zhoua je bio "Bazen alkohola i vrt mesa" (酒池肉林). Veliki je bazen bio napunjen alkoholom, dok je na grane drveća i grmlja oko bazena obješeno meso. To je Zhouu i njegovim prijateljima omogućilo da cijeli dan jedu i piju, a istovremeno uživaju u ženskom društvu.

Kako bi ugodio Daji, stvorio je "eksplozivnu plamenu kaznu" (炮烙之刑). Dvije šipke od bronce su bile pokrivene uljem. Potom su se stavile iznad kotla s usijanim ugljenom dok i same nisu postale vruće. Žrtve su bile prisiljene hodati po tim šipkama. Oni koji ne bi mogli izdržati vrućinu su padali u kotao i živi gorjeli. Za Zhoua i Daji se govorilo da su uživali gledajući takve patnje. Žrtve tog postupka su bili obični podanici, zarobljenici, ali i visoki vladini službenici kao što je bio Mei Bo.

Kako bi se održavao takav životni stil, Zhou je ustanovio visoke poreze. Zbog toga je narod počeo trpiti i izgubio poštovanje prema dinastiji Shang. Zhouov brat Wei Zi je Zhoua pokušao nagovoriti da promijeni politiku, ali je odbijen. Stric Bi Gan je dao isti savjet, ali ga je Di Xin na to naredio da se ubije bi vidio kako izgleda srce mudraca. Kada je stric Ji Zi čuo za to, otišao se žaliti, ali je shvatio da je najbolje da glumi ludilo.

Kada je dinastija Zhou porazila snage dinastije Shang u bitci kdo Muyea, Di Xin je spalio kraljevsku palaču i sebe.

Ime "Zhou" se počelo upotrebljavati nakon smrti kralja Zhoua. To je ime predstavljalo i beščašće i bezdušnost. Kralj Zhou se kroz kinesku historiju navodio kao najgori primjer izopačeng kralja u Kini.

## Napomene
Kralj Wen od Zhoua

**Kralj Wen** () (1099–1050. pne.) bio je kineski velmoža, poznat kao osnivač klana koji će kasnije biti poznat kao dinastija Zhou.

## Biografija
Područje, odnosno država Zhoua se nalazila u dolini rijeke Wei u današnjoj provinciji Shaanxi. Za vrijeme svoje vladavine je kralj Zhou od Shanga, vidjevši kako se Zhou širi pod Wenovim vodstvom, dao Wena zatvoriti. S druge strane, mnogi službenici su poštovali Wena zbog časnog načina na koji je upravljao svojim područjem. Zato su kralju Zhouu dali mnoge poklone, zatraživši zauzvrat njegovo puštanje. To je uključivalo zlato, konje i žene. Zhou je na kraju pristao, pa je Wen pušten.

Kralj Wen je nakon toga odlučio srušiti vladajuću kinesku dinastiju Shang, ali je umro prije nego je to bio u stanju učiniti.

Ime njegove porodice je bilo Ji (). Oženio je TaiSi () i imao najmanje dva sina Zhou Gong Dana i Zhou Gong Wua (). Drugi sin je postao kralj Wu od Zhoua, poznat po tome što je ostvario kraljeve želje, porazio vojsku Shanga i osvojio njen glavni grad. Na kraju je postao prvi kralj nove dinastije Zhou.

Kralj Wen je poznat po svom doprinosu Yi Jingu, priručniku za proricanje. Kralju Wenu se pripisuje stvaranje osam trigrama u različitim kombinacijama na kojima se temelji šezdeset četiri heksagrama. Također mu se pripisuje tekst objašnjenja svakog heksagrama (linijska objašnjenja se pripisuju njegovom sinu Vojvodi od Zhoua. Najčešći niz od šezdeset četiri heksagrama se pripusuje kralju Wenu i najčešće se naziva Niz kralja Wena.

## Povezano
* Bo Yi Kao
Nagrada Poduhvat godine

**Nagradu Poduhvat godine** dodeljuje Serbian World Congress za najveći poslovni poduhvat u Srbiji i srpskoj dijaspori koji je najznačajnije uticao na zapošljavanje i prosperitet srpske privrede i društva u toj godini.
GeForce 8

**GeForce 8** je serija grafičkih procesora koja obuhvaća 8400, 8600, 8800, modele i nema novije serije iako je u programu GeForce 9 serija. Proizvođač GeForce 8 je Nvidia.

To su bili prvi čipovi koji podržavaju DirectX 10 specifikaciju.

## Vanjske veze

* NVIDIA's GeForce 8 series page